**Crâmpei de înnoptare**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Crâmpei de înnoptare

...

Se-ade un câine, liniștea o strică,

Seară-n plină vară, miros de țigară,

Luna se ridică, palidă și mică,

Tu ești lângă mine și e atât de bine,

Luna-n lumea noastră intră pe fereastră,

Se-aud mult prea tare, glasuri guturale,

Noaptea lin coboară duhnind a țigară,

Nu știu cum nu-i moare sufletu-n duhoare,

Încet se înnoptează, aștept să intre-ncasă

Ăla de fumează. Noaptea-ncet se lasă,

Stelele se-aprind, rând pe rând cuprind

Bolta-ntunecoasă.

Un vecin strănută, alt vecin tușește,

Bietul câine latră până răgușește.

Te-am întrebat pe tine ce-are bietul câine,

Iar tu mi-ai răspuns că este stresat!

Voi rămâne treaz, numai de necaz,

Până fumătorul țigara-și termină

Și noaptea coboară fără fum de țigară

În liniște deplină!

Și intră pe fereastră aici în lumea noastră,

A nopții răcoare, blândă, ca o boare.

Tu ești lângă mine și e atât de bine!